לנדטאג

לנדטאג (בגרמנית: Landtag) הוא דיאטה (אספה פרלמנטרית) של ישות מדינית במסגרת מדינה פדרלית במרחב הדובר גרמנית (כיום מדינות גרמניה ומדינות אוסטריה). הלנדטאג הוא רשות מחוקקת של המדינה בנושאי פנים.

 היסטוריה 
250px|ממוזער|שמאל|לודוויג יורק פון וארטנבורג בפני הלנדטאג של פרוסיה , 1813
בתקופת האימפריה הרומית הקדושה הפיאודלית התקיימה בכל נסיכות ("מדינה אימפריאלית", Reichsstaat) "אספת נציגים" (Landstände). האספה לא הייתה גוף ייצוגי של דעת הקהל, אלא שימשה כמוסד לקיבוע יחסי הכוחות והפריווילגיות במדינה. הזכות לשבת כנציג בגוף זה או לשלוח אליו בא-כוח (אלקטור) הוקנתה לאצילים, בכירי הכנסייה וערים מסוימות. הנציגים הגנו על האינטרסים של המעמד שלהם והחלטות הגוף והמלצותיו עוצבו לפי מפתח מעמדי והכוח היחסי של נציגיו באספה. שינויים היסטוריים ביחסי הכוחות במדינות השונות שינו את הרכב אסיפות הנציגים במהלך הזמן באופן ניכר. במדינות מסוימות כונה המוסד זה Landtag, לאמור מפגש (Tagung) המדינה (Land) בהתאמה לגוף המקביל ברמת הקיסרות (Reich), הרייכסטאג.

הלנדטאג החשוב ביותר בקיסרות היה הלנדטאג של מדינת המסדר הטווטוני שהיה מאז 1466 הלנטאג של פרוסיה (Preußischer Landtag).

לאחר מלחמות נפוליאון וקונגרס וינה הוקמה ב-1815 הקונפדרציה הגרמנית, שכללה את רוב אזורי גרמניה, פולין ואוסטריה ובמסגרת חוקתה חויבו המדינות המרכיבות אותה לקיים אספות נבחרים, שנקראו Landstände או Landtag. עם איחוד גרמניה והקמת הקיסרות הגרמנית ב-1871 הוקמו אסיפות מחוקקים בעלות סמכות חקיקה מקומיות בכל 25 המדינות המרכיבות אותה (כולל אלזס-לורן, שצורפה לאיחוד ב-1911).

הפרלמנט המקומי החשוב ביותר היה הלנדטאג של פרוסיה  שהוקם בברלין ב-1849 במבנה של בית עליון ובית תחתון ופעל במתכונת זו עד 1918 והמשיך לפעול כלנדטאג של המדינה החופשית פרוסיה לאחר מכן.

בתקופת רפובליקת ויימאר היה לנדטאג בכל אחת ממדינות הפדרציה. חבריהן (גברים ונשים), נציגי מפלגות ארציות ומקומיות, נבחרו בבחירות חופשיות על ידי גברים ונשים. עם עליית הנאצים לשלטון ב-1933 בוטל המבנה הפדרטיבי של הרפובליקה ועמו בוטלו בתי המחוקקים המדינתיים.

 פרלמנטים מקומיים במדינות גרמניה ואוסטריה 
 גרמניה 
כל הפרלמנטים הם בית מחוקקים בעל בית יחיד (ללא בית עליון ובית תחתון), הנבחר בבחירות יחסיות עם אחוז חסימה של 5% וכולל נציגים של מפלגות ארציות ומקומיות, כאשר לרוב מורכב מנציגי המפלגות הארציות, בשל אחוז החסימה הגבוה יחסית. חברי הלנדטאג בוחרים את ראש ממשלת המדינה ברוב קולות והוא (או היא) אחראים על הקמת רשות מבצעת (ממשלה). ממשלותיהן של ערי המדינה (ברלין, ברמן והמבורג) הן סנאטיות. בשלוש המדינות החופשיות (בוואריה, תורינגיה וסקסוניה) הממשלה מכונה "ממשלת המדינה" (Staatsregierung) ובעשר המדינות האחרות "ממשלת הארץ" (Landesregierung). קודם ל-1 בינואר 2000, הלנדטאג של בוואריה הורכב משני בתים, בית תחתון ובית עליון שנקרא סנאט והורכב מנציגי הקבוצות החברתיות והכלכליות הדומיננטיות של המדינה. הסנאט בוטל בעקבות משאל עם שנערך שנתיים קודם לכן.

 הלנדטאג של המדינות הפדרליות 
 מדינה  מספר מושבים  משכן  תדירות בחירות  הערה באדן-וירטמברג  139 שטוטגרט  כל 4 שנים  בוואריה  187  מינכן (ארמון Maximilianeum)  כל 5 שנים  עד 1999 היה הלנדטאג היחיד בעל שני בתים ברנדנבורג  88  פוטסדאם (Stadtschloss)  כל 5 שנים  התקיים בשנים 1946–1952 ושוב מאז 1990 הסן  110  ויסבאדן (Stadtschloss)  כל 4 שנים  מקלנבורג-מערב פומרניה  71  שוורין  כל 4 שנים  סקסוניה התחתונה  137  הנובר (Leineschloss)  כל 5 שנים  נורדריין-וסטפאליה  237  דיסלדורף  כל 5 שנים (הוארך מ-4 שנים ב-1969)  כמחצית מהחברים נבחרים בבחירות אישיות (כמו בבונדסטאג) ריינלנד-פפאלץ  101  מיינץ (Deutschhaus)  כל 5 שנים (הוארך מ-4 ב-1991)  הפרלמנט הגרמני הדמוקרטי הראשון (במסגרת רפובליקת מיינץ, 1793) חבל הסאר  51  זארבריקן  כל 5 שנים  סקסוניה  132  דרזדן  כל 5 שנים  סקסוניה-אנהלט  105  מגדבורג (Parlamentsgebäude)  כל 5 שנים  שלזוויג-הולשטיין  69  קיל (Landeshaus)  כל 5 שנים  תורינגיה  91  ארפורט  כל 5 שנים 

 הלנדטאג של ערי המדינה 
250px|ממוזער|שמאל|הלנדטאג של סקסוניה התחתונה בהנובר
250px|ממוזער|שמאל|הלנדטאג בהמבורג
 עיר-מדינה  מספר מושבים  משכן  תדירות בחירות  הערה ברלין  149  ברלין (Abgeordnetenhaus)  כל 5 שנים  בבית הלנדטאג הפרוסי הישן ברמן  83  ברמן (Bürgerschaft)  כל 4 שנים  המבורג  121  המבורג (Bürgerschaft) כל 4 שנים 

 אוסטריה 

 מדינה  מספר מושבים  משכן  תדירות בחירות אוסטריה עילית  56  לינץ  כל 6 שנים אוסטריה תחתית  56  סנקט פלטן  כל 5 שנים בורגנלנד  36 אייזנשטט וינה  100  זארבריקן זלצבורג  36  זלצבורג טירול  36  אינסברוק פורארלברג  36  ברגנץ קרינתיה  36  קלגנפורט שטיריה  56  גראץ

 פרלמנטים נוספים הקרויים לנדטאג 
 בדוכסות הגדולה של ליטא ובמדינות הבלטיות התקיימו אספות מחוקקים דומות מאז 1419.
 הפרלמנט של פינלנד נקרא בין 1809 ל-1917 lantdag.
 הפרלמנט המקומי של דרום טירול באיטליה, שמרבית אוכלוסייתו דוברת גרמנית, נקרא לנדטאג.
 הפרלמנט של ליכטנשטיין נקרא לנדטאג (בגרמנית: Landtag des Fürstentums Liechtenstein).

 קישורים חיצוניים 
 רשימת הלנדטאג במדינות גרמניה 
 אתר הבחירות ללנטאג 

קטגוריה:ערכים שבהם תבנית בריטניקה אינה מתאימה
קטגוריה:גרמניה: ממשל
קטגוריה:אוסטריה: פוליטיקה
קטגוריה:האימפריה הגרמנית
קטגוריה:פרלמנטים
קטגוריה:האימפריה הרומית הקדושה
קטגוריה:גרמניה: פוליטיקה